時宰生日詩六首  其二
作者：周紫芝
朝代：宋

paragraphs: 軒皇出御世，垂拱坐法宮。
時聞康衢間，處處歌兒童。
霓旌旋羽蓋，問道來崆峒。
天師廣成子，道實與帝同。
一言忽相契，四海俱同風。
天師初何言，涿鹿未爲功。
蓋以清浄福，下浹寰區中。
君臣俱好生，自然格蒼穹。
天道本好還，報以歸其躬。
一千二百歲，此壽何由窮。